title: Решение 2012/635/ОВППС на Съвета от 15 октомври 2012 година за изменение на Решение 2010/413/ОВППС относно ограничителни мерки срещу Иран

text:
               16.10.2012

               BG

               Официален вестник на Европейския съюз

               L 282/58

         РЕШЕНИЕ 2012/635/ОВППС НА СЪВЕТА
   от 15 октомври 2012 година
   за изменение на Решение 2010/413/ОВППС относно ограничителни мерки срещу Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 27 февруари 2007 г. Съветът прие Обща позиция 2007/140/ОВППС относно ограничителните мерки срещу Иран (1) в изпълнение на Резолюция 1737 (2006) на Съвета за сигурност на Организацията на обединените нации (ООН).

               (2)

               На 23 април 2007 г. Обща позиция 2007/140/ОВППС беше изменена от Обща позиция 2007/246/ОВППС (2) с цел изпълнение на Резолюция 1747 (2007) на Съвета за сигурност на ООН. След това Съветът още веднъж измени Обща позиция 2007/140/ОВППС, като на 7 август 2008 г. прие Обща позиция 2008/652/ОВППС (3) в изпълнение на Резолюция 1803 (2008) на Съвета за сигурност на ООН.

               (3)

               На 26 юли 2010 г. Съветът прие Решение 2010/413/ОВППС (4) в изпълнение на Резолюция 1929 (2010) на Съвета за сигурност на ООН и отмени Обща позиция 2007/140/ОВППС.

               (4)

               На 23 януари 2012 г. Съветът прие Решение 2012/35/ОВППС, с което измени Решение 2010/413/ОВППС, като засили ограничителните мерки срещу Иран в контекста на повторно изразената сериозна и задълбочаваща се загриженост във връзка с характера на ядрената програма на Иран и по-конкретно във връзка с констатациите за дейностите на Иран, свързани с разработването на ядрени технологии за военни цели, които са отразени в последния доклад на Международната агенция за атомна енергия (МААЕ). На 15 март 2012 г. тези мерки бяха затегнати още повече с Решение 2012/152/ОВППС (5).

               (5)

               Предвид отказа на Иран да се ангажира сериозно в преговори, за да се преодолее безпокойството в международен план по отношение на ядрената му програма Съветът смята за необходимо да приеме допълнителни ограничителни мерки срещу Иран.

               (6)

               Във връзка с това е целесъобразно да се преразгледа забраната на продажбата, доставката и трансферът на Иран на допълнителни изделия и технологии с двойна употреба, изброени в приложение I към Регламент (ЕО) № 428/2009 на Съвета от 5 май 2009 г. за въвеждане режим на Общността за контрол на износа, трансфера, брокерската дейност и транзита на изделия с двойна употреба (6), с оглед включването на изделия, които могат да бъдат свързани с промишлени отрасли, които пряко или косвено се контролират от иранската Ислямска революционна гвардия или могат да бъдат свързани с ядрената, военната програма и програмата за балистични ракети на Иран.

               (7)

               Освен това следва да се забрани закупуването, вносът и транспортът на природен газ от Иран.

               (8)

               Също така продажбата, доставката или трансферът на Иран на графит и сурови метали или полуготови метални изделия, като алуминий и стомана, както и софтуер за интеграция на промишлени производствени процеси, свързани с промишлени отрасли, които пряко или косвено се контролират от иранската Ислямска революционна гвардия, или свързани с ядрената, военната програма и програмата за балистични ракети на Иран следва да се забранят.

               (9)

               Продажбата, доставката и трансферът на Иран на ключово морско оборудване и на технология за корабостроене, поддръжка и ремонт следва да се забрани.

               (10)

               Освен това държавите членки следва да не поемат никакви нови ангажименти за финансово подпомагане на търговията с Иран. Това следва да не засяга съществуващи ангажименти и следва да не се отнася за прехрана, селскостопански, медицински или други хуманитарни цели.

               (11)

               Също така построяването или участието в строежа на нови нефтени танкери за Иран следва да се забрани на държавите членки.

               (12)

               За да се предотврати трансферът на всякакви финансови или други активи или ресурси, които биха могли да допринесат за чувствителни от гледна точка на разпространението ядрени дейности на Иран или за разработването на носители на ядрено оръжие, трансакциите между европейските и иранските банки и финансови институции следва да се забранят, освен ако предварително не са били разрешени от съответната държава членка. Това следва да не ограничава продължаването на търговията, която не е забранена с решение 2010/413/ОВППС.

               (13)

               Освен това следва да се забрани предоставянето на услуги, свързани със знамето или класификацията на ирански нефтени танкери и товарни кораби.

               (14)

               Доставката на плавателни съдове, предназначени за превоз или складиране на нефт и нефтохимични продукти на ирански лица и образувания или на други лица и образувания за целите на транспортирането или складирането на ирански нефт и нефтохимични продукти, следва да се забрани.

               (15)

               Освен това разпоредбите относно замразяването на финансови средства и икономически ресурси на централната банка на Иран следва да бъдат изменени.

               (16)

               Накрая, в съдържащия се в приложение II към Решение 2010/413/ОВППС списък на лицата и образуванията, които подлежат на ограничителни мерки, следва да бъдат включени допълнителни лица и образувания, по-специално ирански държавни образувания, ангажирани в петролния и газовия сектор, той като те осигуряват значителни доходи за иранското правителство. Освен това, някои лица и образувания следва да бъдат заличени от същия списък и вписването за едно образувание следва да бъде изменено.

               (17)

               Необходими са по-нататъшни действия от страна на Съюза за изпълнение на някои мерки, предвидени в настоящото решение.

               (18)

               Решение 2010/413/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2010/413/ОВППС на Съвета се изменя, както следва:

               1.

               добавя се следният член:
               „Член 3д
               1.   Забраняват се вносът, закупуването и транспортът на ирански природен газ.
               Съюзът предприема необходимите мерки за определяне на съответните изделия, които да бъдат обхванати от настоящата разпоредба.
               2.   Забраняват се прякото или непрякото предоставяне на финансиране или финансова помощ, включително финансови деривати, както и застраховането и презастраховането и брокерски услуги във връзка със застраховането и презастраховането, свързани с внос, закупуване и транспорт на ирански природен газ.
               3.   Забраната в параграф 1 не следва да засяга изпълнението на договорите за доставка на природен газ на държава, различна от Иран за държава-членка на ЕС.";

               2.

               член 4б се заменя със следния текст:
               “Член 4б
               1.   Забраната по член 4, параграф 1 не засяга изпълнението до 15 април 2013 г. на задължения по доставката на стоки, които са предвидени в договори, сключени преди 26 юли 2010 г. или 16 октомври 2012 г.
               2.   Забраните по член 4 не засягат изпълнението до 15 април 2013 г. на задължения, произтичащи от договори, сключени преди 26 юли 2010 г. или 16 октомври 2012 г. и свързани с инвестиции, които са направени в Иран преди същата дата от предприятия, установени в държави членки.
               3.   Забраната по член 4а, параграф 1 не засяга изпълнението до 15 април 2013 г. на задължения за доставка на стоки, предвидени в договори, които са сключени преди 23 януари 2012 г. или 16 октомври 2012 г.
               4.   Забраните по член 4а не засягат изпълнението до 15 април 2013 г. на задължения, произтичащи от договори, сключени преди 23 януари 2012 г. или 16 октомври 2012 г. и свързани с инвестиции, които са направени в Иран преди тези дати от предприятия, установени в държави членки.
               5.   Параграфи 1 и 2 не засягат изпълнението на задълженията, посочени в член 3в, параграф 2, ако тези задължения произтичат от договори за услуги или допълнителни договори, необходими за изпълнението на такива договори и ако изпълнението на тези задължения е било разрешено предварително от съответната държава членка. Съответната държава членка информира другите държави членки и Комисията за намерението си да даде разрешение.
               6.   Параграфи 3 и 4 не засягат изпълнението на задълженията, посочени в член 3г, параграф 2, ако тези задължения произтичат от договори за услуги или допълнителни договори, необходими за изпълнението на такива договори и ако изпълнението на тези задължения е било разрешено предварително от съответната държава членка. Съответната държава членка информира другите държави членки и Комисията за намерението си да даде разрешение.“;

               3.

               добавят се следните членове:
               „Член 4д
               1.   Продажбата, доставката и трансферът на Иран на графит и сурови метали или полуготови метални изделия, като алуминий и стомана, свързани с промишлени отрасли, които пряко или косвено се контролират от иранската Ислямска революционна гвардия, или с ядрената, военната програма и програмата за балистични ракети на Иран, от граждани на държави членки или от териториите на държави членки, или използването на плавателни съдове или въздухоплавателни средства под юрисдикцията на държавите членки, се забраняват независимо дали произхождат от техните територии или не.
               Съюзът предприема необходимите мерки за определяне на съответните изделия, които да бъдат обхванати от настоящата разпоредба.
               2.   Забранява се също:

                           а)

                           предоставянето на Иран на техническа помощ или обучение и други услуги, свързани с изделията, посочени в параграф 1;

                           б)

                           предоставянето на Иран на финансиране или финансова помощ за каквато и да било продажба, доставка и трансфер на изделията, посочени в параграф 1 или за осигуряване на свързана с тях техническа помощ и обучение.

                     3.   Забранява се съзнателното или преднамереното участие в дейности, чиято цел или резултат е заобикаляне на забраната, посочена в параграфи 1 и 2.
               Член 4е
               Забраните по член 4д не засягат изпълнението до 15 април 2013 г. на договори, сключени преди 16 октомври 2012 г., или на допълнителни договори, необходими за изпълнението на такива договори.
               Член 4ж
               1.   Забраняват се продажбата, доставката или трансферът на ключово морско оборудване и на технология за корабостроене, поддръжка и ремонт на Иран или на ирански или притежавани от Иран предприятия, които работят в този сектор, от граждани на държави членки или от териториите на държави членки, или използването на плавателни съдове или въздухоплавателни средства под юрисдикцията на държави членки, независимо дали произхождат от техните територии или не.
               Съюзът предприема необходимите мерки за определяне на съответните изделия, които да бъдат обхванати от настоящата разпоредба.
               2.   Забраната по параграф 1 не засяга доставката на ключово оборудване и технология на плавателен съд, който не е собственост на Иран или контролиран от него, принуден да влезе в иранско пристанище или ирански териториални води в случай на непреодолима сила.
               3.   Забранява се също:

                           а)

                           предоставянето на Иран на техническа помощ или обучение и други услуги, свързани с изделията, посочени в параграф 1;

                           б)

                           предоставянето на Иран на финансиране или финансова помощ за каквато и да било продажба, доставка и трансфер на изделията, посочени в параграф 1 или за осигуряване на свързана с тях техническа помощ и обучение.

                     4.   Забранява се съзнателното или преднамереното участие в дейности, чиято цел или резултат е заобикаляне на забраната, посочена в параграфи 1 и 3.
               Член 4з
               Забраните по член 4ж не засягат изпълнението до 15 февруари 2013 г. на договори, сключени преди 16 октомври 2012 г., или на допълнителни договори, необходими за изпълнението на такива договори.
               Член 4и
               1.   Продажбата, доставката и трансферът на Иран на софтуер за интеграция на промишлени производствени процеси, свързани с промишлени отрасли, които пряко или косвено се контролират от иранската Ислямска революционна гвардия, или с ядрената, военната програма и програмата за балистични ракети на Иран от граждани на държави членки или от териториите на държави членки, или използването на плавателни съдове или въздухоплавателни средства под юрисдикцията на държавите членки, се забранява независимо дали произхождат от техните територии или не.
               Съюзът предприема необходимите мерки за определяне на съответните изделия, които да бъдат обхванати от настоящата разпоредба.
               2.   Забранява се също:

                           а)

                           предоставянето на Иран на техническа помощ или обучение и други услуги, свързани с изделията, посочени в параграф 1;

                           б)

                           предоставянето на Иран на финансиране или финансова помощ за каквато и да било продажба, доставка и трансфер на изделията, посочени в параграф 1 или за осигуряване на свързана с тях техническа помощ и обучение.

                     3.   Забранява се съзнателното или преднамереното участие в дейности, чиято цел или резултат е заобикаляне на мярката, посочена в параграфи 1 и 2.
               Член 4й
               Забраните по член 4й не засягат изпълнението до 15 януари 2013 г. на договори, сключени преди 16 октомври 2012 г., или на допълнителни договори, необходими за изпълнението на такива договори.“;

               4.

               член 8, параграф 1 се заменя със следния текст:
               “1.   Държавите членки не поемат нови краткосрочни, средносрочни и дългосрочни ангажименти за предоставяне на финансово подпомагане за търговия с Иран, както и не предоставят експортни кредити, гаранции или застраховане на свои граждани или образувания, извършващи такава търговия, нито гарантират или презастраховат подобни ангажименти.“

               5.

               добавя се следният член:
               „СТРОЕЖ НА НЕФТЕНИ ТАНКЕРИ

               Член 8a
               1.   Без да се засяга член 4ж забранява се строежът или участието в строеж на нови нефтени танкери за Иран или за лица и образувания от Иран.
               2.   Забранява се предоставянето на техническо подпомагане или финансиране, или финансово подпомагане за строеж на нови нефтени танкери за Иран или за лица и образувания от Иран.“;

               6.

               член 10 се заменя със следния текст:
               „Член 10
               1.   За да предотвратят трансфера към, чрез или от териториите на държавите членки, или трансфера за или от граждани на държавите членки, образувания, организирани съгласно тяхното законодателство (включително клонове в чужбина), или лица или финансови институции на територията на държавите членки, на всякакви финансови или други активи или ресурси, които биха могли да допринесат за чувствителни ядрени дейности на Иран, свързани с разпространението на ядрени оръжия, или за разработването на носители на ядрено оръжие на Иран, финансовите институции под юрисдикцията на държавите-членки не встъпват и не продължават да участват в никакви трансакции с:

                           а)

                           банки, установени в Иран, в т.ч. с Централната банка на Иран;

                           б)

                           клонове и дъщерни дружества под юрисдикцията на държавите членки на банки, установени в Иран;

                           в)

                           клонове и дъщерни дружества извън юрисдикцията на държавите членки на банки, установени в Иран;

                           г)

                           финансови образувания, които не са установени в Иран, но които се контролират от лица или образувания, установени в Иран,

                     освен ако за тези трансакции е налице разрешение от съответната държава членка съгласно параграфи 2 и 3.
               2.   За целта на параграф 1 съответната държава членка може да издаде разрешение за следните трансакции:

                           а)

                           трансакции, свързани с хранителни продукти, здравеопазване, медицинско оборудване, или за селскостопански или хуманитарни цели;

                           б)

                           трансакции, свързани с лични парични преводи;

                           в)

                           трансакции, свързани с изпълнението на изключенията, предвидени в настоящото решение;

                           г)

                           трансакции във връзка с конкретен търговски договор, който не е забранен с настоящото решение;

                           д)

                           трансакции, свързани с дипломатическо или консулско представителство или с международна организация, ползващи се с имунитет съгласно международното право, доколкото тези трансакции са предназначени за официални цели на дипломатическото или консулското представителство или международната организация.

                           е)

                           трансакции относно плащане за удовлетворяване на искове срещу Иран, иранските лица или образувания, като се преценява във всеки конкретен случай и при условие на нотификация десет дни преди разрешението, и трансакции с подобен характер, които не допринасят за забранени дейности по настоящото решение.

                     За трансакции по точки а - д, които са под 10 000 евро не се изисква нито разрешение, нито уведомление.
               3.   Паричните преводи към или от Иран през ирански банки и финансови институции за посочените в параграф 2 трансакции се извършват, както следва:

                           а)

                           преводи по трансакции, свързани с хранителни продукти, здравеопазване, медицинско оборудване или за селскостопански или хуманитарни цели под 100 000 евро, както и парични преводи на частни лица, на стойност под 40 000 евро се извършват без предварително разрешение; за превод, който надхвърля 10 000 евро, се уведомява компетентният орган на съответната държава членка;

                           б)

                           за извършването на преводи по трансакции, свързани с хранителни продукти, здравеопазване, медицинско оборудване или за селскостопански или хуманитарни цели над 100 000 евро, както и парични преводи на частни лица, на стойност над 40 000 евро се изисква предварително разрешение от компетентния орган на съответната държава членка. Съответната държава членка информира другите държави членки за всяко издадено разрешение;

                           в)

                           за други преводи в размер над 10 000 евро се изисква предварително разрешение от компетентния орган на съответната държава членка. Съответната държава членка информира другите държави членки за всяко издадено разрешение.

                     4.   Трансферите на средства за и от Иран, които не попадат в обхвата на параграф 3, се обработват, както следва:

                           а)

                           преводи по трансакции, свързани с хранителни продукти, здравеопазване, медицинско оборудване или за селскостопански или хуманитарни цели се извършват без предварително разрешение; за превод, който надхвърля 10 000 евро, се уведомява компетентният орган на съответната държава членка;

                           б)

                           други преводи в размер до 40 000 евро се извършват без предварително разрешение; за превод, който надхвърля 10 000 евро, се уведомява компетентният орган на съответната държава членка;

                           в)

                           за други преводи в размер над 40 000 евро се изисква предварително разрешение от компетентния орган на съответната държава членка. Счита се, че разрешението е дадено след четири седмици, освен ако компетентният орган на съответната държава членка не е възразил в рамките на този срок. В случай че бъде отказано разрешение, съответната държава членка уведомява за това останалите държави членки.

                     5.   От клоновете и дъщерните дружества на банки, установени в Иран, които са под юрисдикцията на държавите членки, се изисква също да уведомят компетентния орган на държавата членка, в която са установени, за всички извършени или получени от тях парични преводи в срок от пет работни дни от извършването или получаването на съответния паричен превод.
               При спазване на условията на съответните договорености относно обмена на информация, уведомените компетентни органи незабавно предават тази информация за уведомленията, ако е уместно, на компетентните органи на други държави членки, в които са установени страните по трансакциите.“;

               7.

               добавят се следните членове:
               "Член 18a
               Забранява се, считано от 15 януари 2013 г., предоставянето от граждани на държавите членки или от територии под юрисдикцията на държавите членки на услуги, свързани със знамето или класификацията, в т.ч. регистрационни и идентификационни номера от всякакъв характер, за ирански нефтени танкери и товарни кораби.
               Член 18б
               1   Забранява се доставката на кораби, предназначени за транспорт или складиране на нефтени или нефтохимични продукти за лица, образувания или органи от Иран.
               2.   Забранява се доставката на кораби, предназначени за транспорт или складиране на нефтени или нефтохимични продукти за всички лица, образувания или органи за транспорт или складиране на ирански нефт или нефтохимични продукти.“;
               3.   Забранява се участието, съзнателно или умишлено, чийто предмет или ефект е заобикалянето на забраните в параграфи 1 и 2."

               8.

               член 20 се изменя както следва:

                           а)

                           параграфи 1б и 1в се заменят със следното:

                                       "б)

                                       лица и образувания, които не са обхванати от Приложение I, които участват, директно са свързани с или предоставят подкрепа за чувствителните ядрени дейности на Иран, свързани с разпространението на ядрени оръжия, или за разработването на носители на ядрено оръжие, включително като участват в доставяне на забранени изделия, стоки, оборудване, материали и технологии, или лица или образувания, действащи от тяхно име или по тяхно указание, или образувания, притежавани или контролирани от тях, включително по незаконен начин, или лица или образувания, които са съдействали на посочените в списъците лица или образувания за заобикаляне или нарушаване на разпоредбите на резолюции 1737 (2006), 1747 (2007), 1803 )2008) и 1929 (2010) на Съвета за сигурност на ООН или на настоящото решение, както и от други високопоставени членове и образувания на иранската Ислямска революционна гвардия и IRISL и образувания, притежавани или контролирани от тях или действащи от тяхно име или извършващи застрахователни или други съществени услуги за тях, както е посочено в приложение II.

                                       в)

                                       други лица и образувания, които не са обхванати от Приложение I, които оказват подкрепа на правителството на Иран и образувания, притежавани или контролирани от тях или лица и образувания, свързани с тях, както са посочени в Приложение II.";

                           б)

                           параграф 7 се заменя със следния текст:
                           "7.   Параграф 1 не се прилага спрямо:

                                       а)

                                       трансфер от или чрез Централната банка на Иран на замразени храни или икономически ресурси, когато този трансфер има за цел да предостави на финансови институции под юрисдикцията на държавите членки ликвидни средства за финансиране или търговия;

                                       б)

                                       възстановяване от или чрез Централната банка на Иран на вземания, дължими съгласно договор или споразумение, сключени от ирански образувания с публичен или частен характер преди приемането на настоящото решение,

                                 при условие че трансферът или възстановяването са разрешени от съответната държава членка."

                           в)

                           параграфи 8, 9 и 10 се заличават;

                           г)

                           параграф 11 се заменя със следното:
                           "11.   Параграф 7 не засяга действието на параграфи 3, 4, 4а и 6 и на член 10, параграфи 3 и 4.“;

                           д)

                           Добавят се следните параграфи:
                           "13.   Параграфи 1 и 2 не се прилагат за действия и трансакции, извършени във връзка с образуванията, включени в приложение II, които имат права, произтичащи от първоначално, датиращо от преди 27 октомври 2010 г. споразумение за разпределение на производството на газ, предоставено от суверенно правителство, различно от правителството на Иран, доколкото такива действия и трансакции се отнасят до посоченото участие на образуванията в посоченото споразумение.
                           14.   Параграфи 1 и 2 не се прилагат за действия и трансакции, извършени във връзка с образуванията, включени в приложение II, доколкото е необходимо за изпълнението, до 31 декември 2014 г., на задълженията, посочени в член 3в, параграф 2, ако същите действия и трансакции са били разрешени предварително, след преценка на всеки конкретен случай, от съответната държава членка. съответната държава членка информира другите държави членки и Комисията за намерението си да даде разрешение".

         Член 2
   Приложение II към Решение 2010/413/ОВППС се изменя, както е посочено в приложението към настоящото решение.
   Член 3
   Настоящото Решение влиза в сила в деня на публикуването му в Официален вестник на Европейския съюз.

      Съставено в Люксембург на 15 октомври 2012 година.

            За Съвета

            Председател

         C. ASHTON

      (1)  ОВ L 61, 28.2.2007 г., стр. 49.

      (2)  ОВ L 106, 24.4.2007 г., стр. 67.

      (3)  ОВ L 213, 8.8.2008 г., стр. 58.

      (4)  ОВ L 195, 27.7.2010 г., стр. 39.

      (5)  ОВ L 77, 16.3.2012 г., стр. 18.

      (6)  ОВ L 134, 29.5.2009 г., стр. 1.

      ПРИЛОЖЕНИЕ

                  I.

                  Заглавие I от приложение II към Решение 2010/413/ОВППС се заменя от следното:
                  „Лица и образувания, участващи в дейности, свързани с ядрени или балистични ракети, и лица и образувания, подкрепящи правителството на Иран“

                  II.

                  В списъка, съдържащ се в приложение II към Решение 2010/413/ОВППС, се добавят посочените по-долу лица и образувания.
                  A.   Лица

                              Име

                              Идентификационни данни

                              Предложени основания

                              Дата на включване в списъка

                              1.

                              Majid NAMJOO

                              Роден на 5 януари 1963 г. в Техеран, Иран

                              Министър на енергетиката. Член на Върховния съвет за национална сигурност, който определя ядрената политика на Иран.

                              16.10.2012 г.

                        Б.   Образувания

                              Име

                              Идентификационни данни

                              Предложени основания

                              Дата на включване в списъка

                              1.

                              Министерство на енергетиката

                                          Palestine Avenue North, next to Zarathustra Avenue 81,

                                          tel. 9-8901081.

                              Отговаря за политиката в енергийния сектор, който представлява значителен източник на доходи за иранското правителство.

                              16.10.2012 г.

                              2.

                              Министерство на петрола

                                          Taleghani Avenue, next to Hafez Bridge,

                                          tel. 6214-6153751

                              Отговаря за политиката в петролния сектор, който представлява значителен източник на доходи за иранското правителство.

                              16.10.2012 г.

                              3.

                              National Iranian Oil Company
                              (NIOC)

                                          NIOC HQ, National Iranian Oil Company Hafez Crossing,

                                          Taleghani Avenue Tehran - Iran/First Central Building,

                                          Taleghan St., Tehran, Iran,

                                          Postal Code: 1593657919

                                          P.O. Box 1863 and 2501

                              Образувание, собственост на държавата и управлявано от нея, което предоставя финансови ресурси на иранското правителство. Председател на управителния съвет на NIOC е министърът на петрола. Генерален директор на NIOC е заместник-министърът на петрола.

                              16.10.2012 г.

                              4.

                              National Iranian Oil Company
                              (NIOC) PTE LTD

                                          7 Temasek Boulevard #07-02,

                                          Suntec Tower One 038987,

                                          Singapore;

                                    Registration ID 199004388C
                              Singapore

                              Дъщерно предприятие на National Iranian Oil Company (NIOC).

                              16.10.2012 г.

                              5.

                              National Iranian Oil Company
                              (NIOC)
                              International Affairs Limited

                                          NIOC House,

                                          4 Victoria Street,

                                          London

                                          SW1H 0NE,

                                          United Kingdom; UK

                                    Company Number 02772297
                              (United Kingdom)

                              Дъщерно предприятие на National Iranian Oil Company (NIOC).

                              16.10.2012 г.

                              6.

                              Iran Fuel Conservation Organization
                              (IFCO)

                                          No. 23 East Daneshvar St.

                                          North Shiraz St.

                                          Molasadra St.

                                          Vanak Sq.

                                          Tehran

                                          Iran

                                          Tel.: (+98) 2188604760-6

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              7.

                              Karoon Oil & Gas Production Company

                                          Karoon Industrial Zone

                                          Ahwaz

                                          Khouzestan

                                          Iran

                                          Tel.: (+98) 6114446464

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              8.

                              Petroleum Engineering & Develop-ment Company
                              (PEDEC)

                                          No. 61 Shahid Kalantari St.

                                          Sepahbod Qarani Ave.

                                          Tehran

                                          Iran

                                          Tel.: (+98) 2188898650-60

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              9.

                              North Drilling Company
                              (NDC)

                                          No. 8 35th St.

                                          Alvand St.

                                          Argentine Sq.

                                          Tehran

                                          Iran

                                          Tel.: (+98) 2188785083-8

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              10.

                              Khazar Expl & Prod Co
                              (KEPCO)

                                          No. 19 11th St.

                                          Khaled Eslamboli St.

                                          Tehran

                                          Iran

                                          Tel.: (+98) 2188722430

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              11.

                              National Iranian Drilling Company
                              (NIDC)

                                          Airport Sq.

                                          Pasdaran Blvd.

                                          Ahwaz

                                          Khouzestan

                                          Iran

                                          Tel.: (+98) 6114440151

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              12.

                              South Zagros Oil & Gas Production Company

                                          Parvaneh St.

                                          Karimkhan Zand Blvd.

                                          Shiraz

                                          Iran

                                          Tel.: (+98) 7112138204

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              13.

                              Maroun Oil & Gas Company

                                          Ahwaz-Mahshahr Rd.

                                          (Km 12)

                                          Ahwaz

                                          Iran

                                          Tel.: (+98) 6114434073

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              14.

                              Masjed-soleyman Oil & Gas Company
                              (MOGC)

                                          Masjed Soleyman

                                          Khouzestan

                                          Iran

                                          Tel.: (+98) 68152228001

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              15.

                              Gachsaran Oil & Gas Company

                                          Gachsaran

                                          Kohkiluye-va-Boyer

                                          Ahmad

                                          Iran

                                          Tel.: (+98) 7422222581

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              16.

                              Aghajari Oil & Gas Production Company
                              (AOGPC)

                                          Naft Blvd.

                                          Omidieh

                                          Khouzestan

                                          Iran

                                          Tel.: (+98) 611914701

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              17.

                              Arvandan Oil & Gas Company
                              (AOGC)

                                          Khamenei Ave.

                                          Khoramshar

                                          Iran

                                          Tel.: (+98) 6324214021

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              18.

                              West Oil & Gas Production Company

                                          No. 42 Zan Blvd.

                                          Naft Sq.

                                          Kermanshah

                                          Iran

                                          Tel.: (+98) 8318370072

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              19.

                              East Oil & Gas Production Company
                              (EOGPC)

                                          No. 18 Payam 6 St.

                                          Payam Ave.

                                          Sheshsad Dastgah

                                          Mashhad

                                          Iran

                                          Tel.: (+98) 5117633011

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              20.

                              Iranian Oil Terminals Company
                              (IOTC)

                                          No. 17 Beyhaghi St.

                                          Argentine Sq.

                                          Tehran

                                          Iran

                                          Tel.: (+98) 2188732221

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              21.

                              Pars Special Economic Energy Zone
                              (PSEEZ)

                                          Pars Special Economic Energy Zone Org.

                                          Assaluyeh

                                          Boushehr

                                          Iran

                                          Tel.: (+98) 7727376330

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              22.

                              Iran Liquefied Natural Gas Co.

                                          No.20, Alvand St, Argentina Sq,

                                          Tehran, 1514938111

                                          IRAN

                                          Tel: +9821 888 77 0 11

                                          Fax: +9821 888 77 0 25

                                          info@iranlng.ir

                              Дъщерно предприятие на National Iranian Oil Company (NIOC)

                              16.10.2012 г.

                              23.

                              Naftiran Intertrade Company
                              (известна още като. Naftiran Trade Company)
                              (NICO)

                                          Tel.: (+41) 213106565

                                          OG 1

                                          International House

                                          The Parade

                                          St. Helier JE3QQ

                                          Jersey, UK

                              Дъщерно предприятие (100 %) на National Iranian Oil Company (NIOC)

                              16.10.2012 г.

                              24.

                              Naftiran Intertrade Company Srl

                                          Sàrl Ave.

                                          De la Tour-Haldimand 6

                                          1009 Pully

                                          Schweiz

                              Дъщерно предприятие (100 %) на Naftiran Intertrade Company Srl

                              16.10.2012 г.

                              25.

                              Petroiran Development Company (PEDCO) Ltd
                              (известна още като PetroIran; известна още като „PEDCO“)

                                          National Iranian Oil Company - PEDCO,

                                          P.O. Box 2965,

                                          Al Bathaa Tower,

                                          9th Floor, Apt. 905, Al Buhaira Corniche, Sharjah,

                                          United Arab Emirates;

                                          P.O. Box 15875-6731,

                                          Tehran,

                                          Iran; 41,

                                          1st Floor, International House,

                                          The Parade,

                                          St. Helier JE2 3QQ,

                                          Jersey;

                                          No. 22, 7th Lane,

                                          Khalid Eslamboli Street,

                                          Shahid Beheshti Avenue,

                                          Tehran,

                                          Iran;

                                          No. 102, Next to Shahid Amir Soheil Tabrizian Alley,

                                          Shahid Dastgerdi (Ex Zafar) Street,

                                          Shariati Street,

                                          Tehran 19199/45111,

                                          Iran;

                                          Kish Harbour,

                                          Bazargan Ferdos Warehouses,

                                          Kish Island,

                                          Iran;

                                    Registration ID 67493 (Jersey)

                              Дъщерно предприятие на Naftiran Intertrade Company Ltd.

                              16.10.2012 г.

                              26.

                              Petropars Ltd.
                              (известна още като Petropars limited; известна още като PPL)

                                          Calle La Guairita, Centro Profesional Eurobuilding,

                                          Piso 8,

                                          Oficina 8E,

                                          Chuao,

                                          Caracas 1060,

                                          Venezuela;

                                          No. 35, Farhang Blvd.,

                                          Saadat Abad,

                                          Tehran,

                                          Iran;

                                          P.O. Box 3136,

                                          Road Town,

                                          Tortola,

                                          Virgin Islands,

                                          British;

                                    all offices worldwide.

                              Дъщерно предприятие на Naftiran Intertrade Company Ltd.

                              16.10.2012 г.

                              27.

                              Petropars International FZE
                              (известна още като PPI FZE)

                                          P.O. Box 72146,

                                          Dubai,

                                          United Arab Emirates;

                                    all offices worldwide

                              Дъщерно предприятие на Petropars Ltd.

                              16.10.2012 г.

                              28.

                              Petropars UK Limited

                                          47 Queen Anne Street,

                                          London W1G 9JG,

                                          United Kingdom; UK

                                    Company Number 03503060
                              (United Kingdom);
                              all offices worldwide

                              Дъщерно предприятие на Petropars Ltd.

                              16.10.2012 г.

                              29.

                              National Iranian Gas Company
                              (NIGC)

                                          (1)

                                          National Iranian Gas Company Building,

                                                      South Aban Street,

                                                      Karimkhan Boulevard,

                                                      Tehran,

                                                      Iran

                                          (2)

                                          P.O. Box 15875,
                                          Tehran,
                                          Iran

                                          (3)

                                          NIGC Main Bldg.

                                                      South Aban St.

                                                      Karimkhan Ave.,

                                                      Tehran 1598753113,

                                                      Iran

                              Образувание, собственост на държавата и управлявано от нея, което предоставя финансова подкрепа на правителството на Иран. Председател на Управителния съвет на NIGC е министърът на петрола. Генерален директор и заместник-председател на NIGC е заместник-министърът на петрола.

                              16.10.2012 г.

                              30.

                              National Iranian Oil Refining and Distribution Company
                              (NIORDC)

                                          4 Varsho Street,

                                          Tehran 1598666611,

                                          P.O .Box 15815/3499

                                          Tehran

                              Образувание, собственост на държавата и управлявано от нея, което предоставя финансова подкрепа на правителството на Иран. Председател на Управителния съвет на NIORDC е министърът на петрола.

                              16.10.2012 г.

                              31.

                              National Iranian Tanker Company
                              (NITC)

                                          35 East Shahid Atefi Street,

                                          Africa Ave., 19177

                                          Tehran,

                                          P.O.Box: 19395-4833,

                                          Tel: +98 21 23801,

                                          Email: info@nitc-tankers.com;

                                    all offices worldwide

                              Ефективно контролирано от правителството на Иран. Предоставя финансова подкрепа на правителството на Иран посредством акционерите си, които поддържат тесни връзки с правителството.

                              16.10.2012 г.

                              32.

                              Trade Capital Bank

                                          220035 Belarus

                                          Timiriazeva str. 65A

                                          Tel: +375 (17) 3121012

                                          Fax +375 (17) 3121008

                                          e-mail: info@tcbank.by

                              Дъщерно предприятие (99 %) на Tejarat Bank.

                              16.10.2012 г.

                              33.

                              Bank of Industry and Mine

                                          No. 2817 Firouzeh Tower (above park way junction)

                                          Valiaar St.

                                          Tehran

                                          Tel. 021-22029859

                                          Fax: 021-22260272-5

                              Държавно предприятие, което предоставя финансова подкрепа на правителството на Иран.

                              16.10.2012 г.

                              34.

                              Cooperative Development Bank
                              (известна още като Tose’e Ta’avon Bank).

                                          Bozorgmehr St.

                                          Vali-e Asr Ave

                                          Tehran

                                          Tel: +(9821) 66419974 / 66418184

                                          Fax: (+9821) 66419974

                                          e-mail: info@sandoghtavon.gov.ir

                              Държавно предприятие, което предоставя финансова подкрепа на правителството на Иран.

                              16.10.2012 г.

                  III.

                  Вписването на образуванието, съдържащо се в приложение II към решение 2010/413/ОВППС, посочено по-долу, се заменя със следното:
                  B.   Образувания

                              Име

                              Идентификационни данни

                              Основания

                              Дата на включване в списъка

                              Central Bank of Iran
                              (известна още като Central Bank of the Islamic Republic of Iran)

                                          Пощенски адрес: Mirdamad Blvd., NO.144,

                                          Tehran,

                                          Islamic Republic of Iran

                                          P.O. Box: 15875 / 7177

                                    Централа: +98 21 299 51
                              Телеграфен адрес: MARKAZBANK
                              Телекс: 216 219-22 MZBK IR SWIFT
                              BMJIIRTH Уебсайт:
                              http://www.cbi.ir е-mail:
                              G.SecDept@cbi.ir

                              Участва в дейности, насочени към заобикаляне на санкциите. Предоставя финансова подкрепа на правителството на Иран.

                              23.1.2012 г.

                  IV.

                  Изброените по-долу лица и образувания се заличават от списъка, съдържащ се в приложение II към решение 2010/413/ОВППС.

                              1.

                              Mohammad MOKHBER

                              2.

                              Hassan BAHADORI

                              3.

                              Д-р Peyman Noori BROJERDI

                              4.

                              Д-р Mohammad JAHROMI

                              5.

                              Mahmoud Reza KHAVARI

                              6.

                              Д-р M H MOHEBIAN

                              7.

                              Bahman VALIKI

                              8.

                              Pouya Control

                              9.

                              Boustead Shipping Agencies Sdn Bhd

                              10.

                              OTS Steinweg Agency


title: 2010/181/ЕС: Решение на Съвета от 16 февруари 2010 година за оповестяване на Препоръка 2010/190/ЕС с оглед на премахването на несъответствията с общите насоки на икономическата политика в Гърция и за отстраняване на риска за правилното функциониране на икономическия и паричен съюз

text:
               30.3.2010

               BG

               Официален вестник на Европейския съюз

               L 83/12

         РЕШЕНИЕ НА СЪВЕТА
   от 16 февруари 2010 година
   за оповестяване на Препоръка 2010/190/ЕС с оглед на премахването на несъответствията с общите насоки на икономическата политика в Гърция и за отстраняване на риска за правилното функциониране на икономическия и паричен съюз
   (2010/181/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 121, параграф 4 от него,
   като взе предвид предложението на Комисията,
   като има предвид, че:

               (1)

               На 16 февруари 2010 г. Съветът прие препоръка 2010/190/ЕС (1) с оглед на премахването на несъответствията с общите насоки на икономическата политика в Гърция и за отстраняване на риска за правилното функциониране на икономическия и паричен съюз.

               (2)

               Оповестяването на посочената препоръка следва да улесни координирането на икономическите политики на държавите-членки и на Съюза, да способства за по-доброто разбирателство между икономическите субекти и да улесни изпълнението на препоръчаните мерки,

         ПРИЕ НАСТОЯЩОТО РЕШЕНИЕ:
   Член 1
   Препоръка 2010/190/ЕС с оглед на премахването на несъответствията с общите насоки на икономическата политика в Гърция и за отстраняване на риска за правилното функциониране на икономическия и паричен съюз се публикува в Официален вестник на Европейския съюз.
   Член 2
   Настоящото решение поражда действие на 16 февруари 2010 г.

      Съставено в Брюксел на 16 февруари 2010 година.

            За Съвета

            Председател

         E. SALGADO

      (1)  Вж. стр. 65 от настоящия брой на Официален вестник.


title: Решение (ЕС) 2015/2218 на Европейската централна банка от 20 ноември 2015 година относно процедурата за изключване на членовете на персонала от презумпцията за съществено въздействие върху рисковия профил на поднадзорната кредитна институция (ЕЦБ/2015/38)

text:
               1.12.2015

               BG

               Официален вестник на Европейския съюз

               L 314/66

         РЕШЕНИЕ (ЕС) 2015/2218 НА ЕВРОПЕЙСКАТА ЦЕНТРАЛНА БАНКА
   от 20 ноември 2015 година
   относно процедурата за изключване на членовете на персонала от презумпцията за съществено въздействие върху рисковия профил на поднадзорната кредитна институция (ЕЦБ/2015/38)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 6 и член 132 от него,
   като взе предвид Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (1), и по-специално член 4, параграф 3 от него,
   като има предвид, че:

               (1)

               В рамките на създадената съгласно член 6 от Регламент (ЕС) № 1024/2013 уредба Европейската централна банка (ЕЦБ) има изключителната компетентност да извършва възложените ѝ с член 4 от него задачи по отношение на кредитните институции, установени в участващи държави членки, или на клоновете, установени в участващи държави членки от кредитни институции, установени в неучастващи държави членки.

               (2)

               С оглед на осъществяването на целите на банковия съюз след заключението на Европейския съвет от 19 октомври 2012 г., че процесът към по-задълбочен икономически и паричен съюз следва да се основава на институционалната и правната рамка на Съюза, в единния надзорен механизъм следва да се създаде хармонизирана правна рамка.

               (3)

               С Регламент (ЕС) № 468/2014 на Европейската централна банка (ЕЦБ/2014/17) (2) се създава рамката за сътрудничество в единния надзорен механизъм между ЕЦБ и националните компетентни органи и с определените на национално равнище органи. По-специално, в част III, дял 2 са уредени общите разпоредби, свързани със законосъобразността на производството за приемане на надзорни решения на ЕЦБ.

               (4)

               Съгласно рамката за пруденциален надзор, създадена с Директива 2013/36/ЕС на Европейския парламент и на Съвета (3), от институциите се изисква да установят всички членове на персонала, чиито професионални дейности имат съществено въздействие върху рисковия им профил. С използваните за тази цел критерии трябва да се гарантира, че установяването на персонала, чиито професионални дейности имат съществено въздействие върху рисковия профил на институцията, отразява равнището на риска при различните дейности в рамките на институцията.

               (5)

               В рамката на Делегиран регламент (ЕС) № 604/2014 на Комисията (4) ЕЦБ има правомощието да осигури, че лицата, по отношение на които осъществява пряк надзор, прилагат правилата относно установяването на персонала със съществено въздействие върху рисковия профил на институцията по последователен начин, който гарантира обосноваността на процеса на установяване. Поради това с настоящото решение се урежда процедурата във връзка с прилагането на количествените критерии, предвидени в член 4 от Делегиран регламент (ЕС) № 604/2014,

         ПРИЕ НАСТОЯЩОТО РЕШЕНИЕ:
   Член 1
   Приложно поле
   С настоящото решение се уреждат процесуалните изисквания във връзка с уведомлението и искането за предварително одобрение, които поднадзорните кредитни институции подават до ЕЦБ, за да изключат членове на персонала или категории персонал от презумпцията за установен персонал въз основа на количествените критерии, предвидени в член 4 от Делегиран регламент (ЕС) № 604/2014.
   Член 2
   Определения
   За целите на настоящото решение:

               1)

               „поднадзорна кредитна институция“ е значимо поднадзорно лице съгласно определението по член 2, точка 16 от Регламент (ЕС) № 468/2014 (ЕЦБ/2014/17) или значима поднадзорна група съгласно определението по член 2, точка 22 от Регламент (ЕС) № 468/2014 (ЕЦБ/2014/17);

               2)

               „надзорно решение на ЕЦБ“ има същото значение, както е определено в член 2, точка 26 от Регламент (ЕС) № 468/2014 (ЕЦБ/2014/17);

               3)

               „установен персонал“ са всички членове на персонала на поднадзорната кредитна институция, чиито професионални дейности имат съществено въздействие върху рисковия профил на кредитната институция в съответствие с Делегиран регламент (ЕС) № 604/2014 на индивидуална, подконсолидирана или консолидирана основа съгласно определенията в член 4, параграф 1, точки 48 и 49 от Регламент (ЕС) № 575/2013 на Европейския парламент и на Съвета (5).

         Член 3
   Обща информация, предоставяна на ЕЦБ
   1.   Уведомлението съгласно член 4, параграф 4 и искането за предварително одобрение съгласно член 4, параграф 5 от Делегиран регламент (ЕС) № 604/2014 съдържат следната информация, отнасяща се за края на предходната финансова година и за настоящата финансова година:

               а)

               референтна дата;

               б)

               идентификационен код на правния субект (LEI) за поднадзорната кредитна институция;

               в)

               брой на служителите като еквивалент на пълно работно време;

               г)

               брой на установения персонал;

               д)

               брой на установения персонал въз основа на качествените критерии съгласно член 3 от Делегиран регламент (ЕС) № 604/2014;

               е)

               брой на установения персонал въз основа единствено на количествените критерии, посочени в член 4 от Делегиран регламент (ЕС) № 604/2014, като заедно с това се посочи и категорията съгласно член 4 параграф 1, буква а), б) или в) от Делегиран регламент (ЕС) № 604/2014, към която принадлежи всеки установен член на персонала;

               ж)

               брой на установения персонал единствено въз основа на допълнителните критерии, описани от поднадзорната кредитна институция.

         2.   Уведомлението съгласно член 4, параграф 4 и искането за предварително одобрение съгласно член 4, параграф 5 от Делегиран регламент (ЕС) № 604/2014 съдържат следната информация за всеки член на персонала, за когото е поискано изключване:

               а)

               име на члена на персонала, лице, стопанска единица, отдел, пост и йерархична подчиненост, както и броя на служителите като еквивалент на пълно работно време, които се намират под ръководството на члена на персонала;

               б)

               дали членът на персонала принадлежи към функция, свързана с поемането на риск или с контрола върху риска, и ако това е така, какъв е разрешеният праг на рискови позиции, изразен в милиони евро, който функцията може да поема;

               в)

               дали членът на персонала е член на комитет и ако това е така, името на комитета, йерархичното му равнище и степента на овластеност за вземане на рискови решения, изразена като процент от базовия собствен капитал от първи ред;

               г)

               общия размер на възнаграждението в евро и съотношението между променливото възнаграждение и постоянното възнаграждение, начислено на члена на персонала през предходната финансова година;

               д)

               ключовите показатели относно резултатите от дейността за променливото възнаграждение на члена на персонала;

               е)

               количествените критерии, въз основа на които е направена оценката за това, че членът на персонала е установен персонал (член 4, параграф 1, буква а), б) или в) от Делегиран регламент (ЕС) № 604/2014);

               ж)

               критериите, въз основа на които се иска изключването на члена на персонала (член 4, параграф 2, буква а) или б) от Делегиран регламент (ЕС) № 604/2014).

         3.   Уведомлението съгласно член 4, параграф 4 и искането за предварително одобрение съгласно член 4, параграф 5 от Делегиран регламент (ЕС) № 604/2014 съдържат доклада от годишния вътрешен и външен одит с оценката относно процеса на установяване на установения персонал и резултатите от него, в който са посочени и поисканите изключвания.
   Член 4
   Необходими документи с цел да се докаже, че стопанската единица не е важна
   1.   Когато подават уведомлението съгласно член 4, параграф 4 или искането за предварително одобрение съгласно член 4, параграф 5 от Делегиран регламент (ЕС) № 604/2014, поднадзорните кредитни институции представят на ЕЦБ следните документи, за да докажат, че член на персонала или категорията персонал, към която той принадлежи, осъществява професионални дейности единствено в стопанска единица, която не е важна по смисъла на член 4, параграф 2, буква а) от Делегиран регламент (ЕС) № 604/2014:

               а)

               подробно и цялостно описание на задълженията и отговорностите на съответния член на персонала или на категорията персонал, към която той принадлежи;

               б)

               органиграма на съответната стопанска единица, на която се виждат йерархичната структура и подчиненост, включително съответният член на персонала или категорията персонал, към която той принадлежи;

               в)

               подробно описание на вътрешното разпределяне на капитала за съответната стопанска единица съгласно член 73 от Директива 2013/36/ЕС за настоящата и предходните две финансови години;

               г)

               преглед на вътрешното разпределяне на капитала за всички стопански единици съгласно член 73 от Директива 2013/36/ЕС за настоящата и предходните две финансови години;

               д)

               изявление, в което се обяснява защо поднадзорната кредитна институция е начислила на члена на персонала или на категорията персонал, към която той принадлежи, възнаграждение, което отговаря на критериите, предвидени в член 4, параграф 1 от Делегиран регламент (ЕС) № 604/2014, въпреки че членът на персонала осъществява професионални дейности в неважна стопанска единица;

               е)

               обосновано изявление, в което се обяснява защо членът на персонала или категорията персонал, към която той принадлежи, не отговарят на качествените критерии, посочени в член 3 от Делегиран регламент (ЕС) № 604/2014.

         2.   Ако през настоящата и през предходните две финансови години е настъпила промяна в определянето на естеството на стопанските единици в поднадзорната кредитна институция, поднадзорната кредитна институция излага причините за нея.
   3.   ЕЦБ може да поиска от поднадзорната кредитна институция да представи допълнителна информация, за да докаже искането.
   Член 5
   Документи с цел да се докаже, че професионалните дейности на члена на персонала нямат съществено въздействие върху рисковия профил на важна стопанска единица
   1.   Когато подават уведомлението съгласно член 4, параграф 4 или искането за предварително одобрение съгласно член 4, параграф 5 от Делегиран регламент (ЕС) № 604/2014, поднадзорните кредитни институции представят на ЕЦБ следните документи, за да докажат, че професионалните дейности на член на персонала или на категорията персонал, към която той принадлежи, нямат съществено въздействие върху рисковия профил на важна стопанска единица по смисъла на член 4, параграф 2, буква б) от Делегиран регламент (ЕС) № 604/2014:

               а)

               подробно и цялостно описание на задълженията и отговорностите на съответния член на персонала или на категорията персонал, към която той принадлежи;

               б)

               органиграма на съответната стопанска единица, на която се виждат йерархичната структура и подчиненост, включително съответният член на персонала или категорията персонал, към която той принадлежи;

               в)

               подробно описание на обективните критерии, уредени в член 4, параграф 3 от Делегиран регламент (ЕС) № 604/2014, които са използвани, за да бъде направена оценката, че професионалните дейности на съответния член на персонала или на категорията персонал, към която той принадлежи, нямат съществено въздействие върху рисковия профил на важна стопанска единица, като се уточни как са прилагани тези критерии и как са взети предвид всички използвани за целите на вътрешното измерване на риска съответни показатели относно рисковете и относно резултатите от дейността;

               г)

               изявление, в което се обяснява защо поднадзорната кредитна институция е начислила на члена от персонала или на категорията персонал, към която той принадлежи, възнаграждение, което отговаря на критериите, предвидени в член 4, параграф 1 от Делегиран регламент (ЕС) № 604/2014, въпреки че членът на персонала няма съществено въздействие върху рисковия профил на важна стопанска единица;

               д)

               обосновано изявление, в което се обяснява защо членът на персонала или категорията персонал, към която той принадлежи, не отговарят на качествените критерии, предвидени в член 3 от Делегиран регламент (ЕС) № 604/2014.

         2.   ЕЦБ може да поиска от поднадзорната кредитна институция да представи допълнителна информация, за да докаже искането.
   Член 6
   Допълнителни документи с цел да се докажат исканията за членове на персонала, на които е начислено възнаграждение в размер на не по-малко от 1 000 000 EUR
   1.   Когато подават искането за предварително одобрение съгласно член 4, параграф 5 от Делегиран регламент (ЕС) № 604/2014 за член на персонала, на когото е начислено общо възнаграждение в размер на не по-малко от 1 000 000 EUR през предходната финансова година, поднадзорните кредитни институции представят на ЕЦБ следните документи, за да докажат изключителните обстоятелства, посочени в член 4, параграф 5 от Делегиран регламент (ЕС) № 604/2014:

               а)

               подробно описание на изключителните обстоятелства, свързани с професионалната дейност на съответния член на персонала и тяхното въздействие върху рисковия профил на поднадзорната кредитна институция. Обстановка, характеризираща се със силна конкуренция, не се счита за изключително обстоятелство;

               б)

               подробно описание на изключителните обстоятелства, свързани с възнаграждението на съответния член на персонала, в което се обяснява защо поднадзорната кредитна институция е начислила на члена на персонала възнаграждение в размер на 1 000 000 EUR или по-високо, въпреки че се твърди, че той няма съществено въздействие върху рисковия профил на поднадзорната кредитна институция.

         2.   ЕЦБ може да поиска от поднадзорната кредитна институция да представи допълнителна информация, за да докаже искането.
   Член 7
   Срок за подаване на уведомленията
   1.   Уведомленията съгласно член 4, параграф 4 от Делегиран регламент (ЕС) № 604/2014 се подават незабавно, но не по-късно от шест месеца след края на предходната финансова година. Определянето от страна на поднадзорната кредитна институция, което се използва като основа за уведомлението, се ограничава до резултатите от дейността на члена на персонала през финансовата година, следваща годината, в която е направено уведомлението.
   2.   Не е необходимо ново уведомление за членовете на персонала, за които е подадено уведомление през предходния срок, стига използваният за определянето им критерий да продължава да е приложим..
   3.   В случай че уведомление за даден член на персонала се подава за пръв път, определянето се прилага както за резултатите от дейността на члена на персонала през финансовата година, в която е подадено уведомлението, така и за резултатите от дейността на члена на персонала през следваща финансова година. Настоящата разпоредба се прилага само по отношение на уведомленията, подадени след влизането в сила на настоящото решение.
   Член 8
   Срок за подаване на искания за предварителното одобрение
   Исканията за предварително одобрение съгласно член 4, параграф 5 от Делегиран регламент (ЕС) № 604/2014 се подават незабавно, но не по-късно от изтичането на шест месеца след края на предходната финансова година.
   Член 9
   Оценка от ЕЦБ
   1.   Въз основа на уведомленията и исканията за предварително одобрение, подадени съответно съгласно член 4, параграф 4 и член 4, параграф 5 от Делегиран регламент (ЕС) № 604/2014, ЕЦБ прави оценка:

               а)

               на пълнотата на документите;

               б)

               на основанието, на което поднадзорната кредитна институция е решила, че членът на персонала или категорията персонал, към която той принадлежи, отговарят на едно от условията, предвидени в член 4, параграф 2 от Делегиран регламент (ЕС) № 604/2014;

               в)

               дали членът на персонала или категорията персонал, към която той принадлежи, нямат съществено въздействие върху рисковия профил на важна стопанска единица посредством извършваните професионални дейности, като установява:

                           i)

                           дали поднадзорната кредитна институция е приложила обективни критерии, с които се вземат предвид всички съответни показатели относно рисковете и относно резултатите от дейността, които тя използва, за да открие, управлява и наблюдава рисковете в съответствие с член 74 от Директива 2013/36/ЕС,

                           ii)

                           дали поднадзорната кредитна институция е сравнила задълженията и правомощията на члена на персонала или на категорията персонал, към която той принадлежи, и въздействието им върху рисковия профил на поднадзорната кредитна институция с въздействието на професионалните дейности на членовете на персонала, установени въз основа на качествените критерии, предвидени в член 3 от Делегиран регламент (ЕС) № 604/2014;

               г)

               по отношение на исканията за предварително одобрение за членовете на персонала с начислено общо възнаграждение в размер на не по-малко 1 000 000 EUR — дали се прилагат изключителни обстоятелства. В тези случаи, преди да вземе решение, ЕЦБ уведомява Европейския банков орган за резултатите от първоначалната оценка.

         2.   В случаите на подадено искане за предварително одобрение съгласно член 4, параграф 5 от Делегиран регламент (ЕС) № 604/2014 ЕЦБ приема решение в срок до три месеца от получаването на пълния набор от документи.
   3.   В случаите на уведомление съгласно член 4, параграф 4 от Делегиран регламент (ЕС) № 604/2014, при които оценката показва, че не са изпълнени предвидените в настоящото решение и в член 4, параграф 2 от Делегиран регламент (ЕС) № 604/2014 изисквания, ЕЦБ уведомява поднадзорната кредитна институция за това в срок до три месеца от получаването на пълния набор от документи. Поднадзорната кредитна институция не прилага член 4, параграф 2 от Делегиран регламент (ЕС) № 604/2014. При липса на уведомление от страна на ЕЦБ съгласно първото изречение от настоящия параграф се счита, че поднадзорната кредитна институция е спазила член 4, параграф 2 от Делегиран регламент (ЕС) № 604/2014 и съдържащите се в него изисквания.
   Член 10
   Срок на предоставеното предварително одобрение
   1.   Предварителното одобрение, предоставено от ЕЦБ съгласно член 4, параграф 5 от Делегиран регламент (ЕС) № 604/2014, се ограничава до резултатите от дейността на члена на персонала през финансовата година, следваща годината, в която поднадзорната кредитна институция е уведомена за надзорното решение на ЕЦБ, в което се съдържа одобрението.
   2.   В случай че искането за съответния член на персонала се подава за пръв път, одобрението се предоставя за резултатите от дейността на члена на персонала през финансовата година, в което поднадзорната кредитна институция е уведомена за надзорното решение на ЕЦБ, в което се съдържа одобрението, както и за резултатите от дейността на члена на персонала през следващата финансова година. Настоящата разпоредба се прилага единствено по отношение на исканията, подадени след влизането в сила на настоящото решение.
   Член 11
   Преходни разпоредби
   1.   Настоящото решение се прилага по отношение на уведомления съгласно член 4, параграф 4 или на искания за предварително одобрение съгласно член 4, параграф 5 от Делегиран регламент (ЕС) № 604/2014, подадени след влизането на сила на настоящото решение.
   2.   По изключение уведомления съгласно член 4, параграф 4 или искания за предварително одобрение съгласно член 4, параграф 5 от Делегиран регламент (ЕС) № 604/2014 въз основа на информация от 2014 г. се подават в срок до 31 декември 2015 г.
   3.   Одобренията, предоставени от ЕЦБ съгласно член 4, параграф 5 от Делегиран регламент (ЕС) № 604/2014 по силата на настоящите преходни разпоредби, се прилагат по отношение на резултатите от дейността на члена на персонала през финансовата 2015 и 2016 година.
   Член 12
   Влизане в сила
   Настоящото решение влиза в сила в деня след публикуването му в Официален вестник на Европейския съюз.

      Съставено във Франкфурт на Майн на 20 ноември 2015 година.

            Председател на ЕЦБ

         Mario DRAGHI

      (1)  ОВ L 287, 29.10.2013 г., стр. 63.

      (2)  Регламент (ЕС) № 468/2014 на Европейската централна банка от 16 април 2014 г. за създаване на рамката за сътрудничество в единния надзорен механизъм между Европейската централна банка и националните компетентни органи и с определените на национално равнище органи (Рамков регламент за ЕНМ) (ЕЦБ/2014/17) (ОВ L 141, 14.5.2014 г., стр. 1).

      (3)  Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (ОВ L 176, 27.6.2013 г., стр. 338).

      (4)  Делегиран регламент (ЕС) № 604/2014 на Комисията от 4 март 2014 г. за допълване на Директива 2013/36/ЕС на Европейския парламент и на Съвета по отношение на регулаторните технически стандарти във връзка с качествените и подходящите количествени критерии за установяване на категориите персонал, чиито професионални дейности имат съществено въздействие върху рисковия профил на институцията (ОВ L 167, 6.6.2014 г., стр. 30).

      (5)  Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (ОВ L 176, 27.6.2013 г., стр. 1).


title: Решение на Съвета от 15 септември 1986 година за сключване на Допълнителен протокол към Споразумението между Европейската икономическа общност и Кралство Норвегия вследствие на присъединяването на Кралство Испания и Португалската република към Общността

text:
               02/ 03

               BG

               Официален вестник на Европейския съюз

               74

         31986D0571

               L 337/1

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 15 септември 1986 годиназ
   за сключване на Допълнителен протокол към Споразумението между Европейската икономическа общност и Кралство Норвегия вследствие на присъединяването на Кралство Испания и Португалската република към Общността
   (86/571/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално член 113 от него,
   като взе предвид препоръката на Комисията,
   като има предвид, че е необходимо да бъде одобрен Допълнителният протокол към Споразумението между Европейската икономическа общност и Кралство Норвегия (1), подписано в Брюксел на 14 май 1973 г., за да се вземе под внимание присъединяването на Кралство Испания и Португалската република към Общността,
   РЕШИ:
   Член 1
   Допълнителният протокол към Споразумението между Европейската икономическа общност и Кралство Норвегия, вследствие на присъединяването на Кралство Испания и Португалската република към Общността, е одобрен от страна на Общността.
   Текстът на протокола е приложен към настоящото решение.
   Член 2
   Председателят на Съвета извършва нотификацията, предвидена в член 18 от протокола (2).
   Член 3
   Настоящото решение влиза в сила след неговото публикуване в Официален вестник на Европейските общности.

      Съставено в Брюксел на 15 септември 1986 година.

            За Съвета

            Председател

         G. HOWE

      (1)  ОВ L 171, 27.6.1973 г., стр. 2.

      (2)  Датата на влизане в сила на протокола ще бъде публикувана в Официален вестник на Европейските общности от генералния секретариат на Съвета.


title: Решение 2013/351/ОВППС на Съвета от 2 юли 2013 година за изменение на Решение 2011/426/ОВППС за назначаване на специален представител на Европейския съюз в Босна и Херцеговина

text:
               4.7.2013

               BG

               Официален вестник на Европейския съюз

               L 185/7

         РЕШЕНИЕ 2013/351/ОВППС НА СЪВЕТА
   от 2 юли 2013 година
   за изменение на Решение 2011/426/ОВППС за назначаване на специален представител на Европейския съюз в Босна и Херцеговина
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 18 юли 2011 г. Съветът прие Решение 2011/426/ОВППС (1) за назначаване на г-н Peter SØRENSEN за специален представител на Европейския съюз (СПЕС) в Босна и Херцеговина. Мандатът на СПЕС изтича на 30 юни 2015 г.

               (2)

               В Решение 2011/426/ОВППС, изменено с Решение 2012/330/ОВППС (2), за СПЕС беше предвидена референтна сума за периода от 1 септември 2011 г. до 30 юни 2013 г. Следва да се определи нова референтна сума за периода от 1 юли 2013 г. до 30 юни 2014 г.

               (3)

               СПЕС ще изпълнява мандата си в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора.

               (4)

               Следователно Решение 2011/426/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   В член 5, параграф 1 от Решение 2011/426/ОВППС се добавя следната алинея:

      „Референтната сума, предназначена за покриване на разходите, свързани с мандата на СПЕС за периода от 1 юли 2013 г. до 30 юни 2014 г., е в размер на 5 285 000 EUR.“.

   Член 2
   Влизане в сила
   Настоящото решение влиза в сила в деня на приемането му.
   Прилага се от 1 юли 2013 г.

      Съставено в Брюксел на 2 юли 2013 година.

            За Съвета

            Председател

         L. LINKEVIČIUS

      (1)  ОВ L 188, 19.7.2011 г., стр. 30.

      (2)  ОВ L 165, 26.6.2012 г., стр. 66.


title: 2013/381/ЕС: Решение на Съвета от 9 юли 2013 година за назначаване на член от Германия в Комитета на регионите

text:
               16.7.2013

               BG

               Официален вестник на Европейския съюз

               L 193/21

         РЕШЕНИЕ НА СЪВЕТА
   от 9 юли 2013 година
   за назначаване на член от Германия в Комитета на регионите
   (2013/381/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Германия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Helmut Max JAHN на 22 юли 2013 г. ще се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за член в Комитета на регионите за остатъка от мандата, а именно до 25 януари 2015 г., считано от 23 юли 2013 г.:

               —

               г-н Jörg DUPPRÉ, Landrat des Landkreises Südwestpfalz, Präsident des Deutschen Landkreistages.

         Член 2
   Настоящото решение влиза в сила в деня на приемането му.

      Съставено в Брюксел на 9 юли 2013 година.

            За Съвета

            Председател

         R. ŠADŽIUS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение на Европейската централна банка от 4 март 2004 година относно публичния достъп до документите на Европейската централна банка (ЕЦБ/2004/3)

text:
Важна правна забележка

|

32004D0003(01)

Официален вестник n° L 080 , 18/03/2004 стр. 0042 - 0044 специално чешко издание глава 01 том 05 стр. 51  - 53 специално испанско издание глава 01 том 05 стр. 51  - 53 специално унгарско издание глава 01 том 05 стр. 51  - 53 специално литвийско издание глава 01 том 05 стр. 51  - 53 LV.ES глава 01 том 05 стр. 51  - 53 MT.ES глава 01 том 05 стр. 51  - 53 PL.ES глава 01 том 05 стр. 51  - 53 SK.ES глава 01 том 05 стр. 51  - 53 специално словенско издание глава 01 том 05 стр. 51  - 53

		20040304Решение на Европейската централна банкаот 4 март 2004 годинаотносно публичния достъп до документите на Европейската централна банка(ЕЦБ/2004/3)(2004/258/ЕО)УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,като взе предвид Устава на Европейската система на централните банки и на Европейската централна банка, и по-специално член 12.3. от него,като взе предвид Процедурния правилник на Европейската централна банка [1], и по-специално член 23 от него,като има предвид, че:(1) Член 1, втора алинея от Договора за Европейския съюз прогласява принципа на откритост, като заявява, че Договорът бележи нов етап в процеса на създаване на все по-тесен съюз между народите в Европа, в който решенията се вземат при възможно най-голямо зачитане на принципа на откритост и колкото е възможно най-близо до гражданите. Прозрачността засилва легитимността, ефикасността и отговорността на администрацията, като по този начин укрепва принципите на демокрацията.(2) В Съвместната декларация [2] относно Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията [3], Европейският парламент, Съветът и Комисията призовават останалите институции и органи на Съюза да приемат вътрешни правила за публичния достъп до документите, в които да вземат предвид заложените в Регламента принципи и ограничения. С оглед на това е необходимо да се преразгледа режимът на публичен достъп до документите на ЕЦБ, уреден с Решение ЕЦБ/1998/12 от 3 ноември 1998 г. относно публичния достъп до документацията и архива на Европейската централна банка [4].(3) Необходимо е да се предостави по-широк достъп до документите на ЕЦБ, като същевременно се осигури защита на независимостта на ЕЦБ и на националните централни банки (НЦБ), предвидена от член 108 от Договора и член 7 от Устава, както и поверителността на някои специфични за изпълнението на задачите на ЕЦБ въпроси. За да се гарантира ефикасността на процеса на вземане на решения в ЕЦБ, включително на нейните вътрешни консултации и на подготвителната ѝ работа, обсъжданията на заседанията на органите за вземане на решения на ЕЦБ са поверителни, освен ако съответният орган не реши да оповести резултата от своите обсъждания.(4) В същото време обаче съществуват определени обществени и частни интереси, които следва да бъдат защитени посредством изключения. Освен това ЕЦБ трябва да защитава интегритета на еуробанкнотите като платежно средство включително, но без изброяването да бъде изчерпателно, защитните характеристики срещу фалшифициране, техническите производствени спецификации, физическата охрана на материалните наличности и транспортирането на еуробанкнотите.(5) Когато НЦБ обработват искания за достъп до документи на ЕЦБ, които са нейно притежание, те са длъжни да се консултират с ЕЦБ с оглед осигуряване на цялостното прилагане на настоящото решение, освен когато е ясно, дали документът може да бъде оповестен, или не.(6) С цел постигане на по-голяма прозрачност ЕЦБ следва да предоставя достъп не само до документите, изготвени от нея, но и до получените от нея документи, като едновременно с това запазва правото на трети засегнати лица да изразят позициите си относно достъпа до документите, произхождащи от тези трети лица.(7) С цел да се осигури зачитането на добрата административна практика ЕЦБ следва да прилага двустепенна процедура,РЕШИ:Член 1ЦелЦелта на настоящото решение е да определи условията и ограниченията, съобразно които ЕЦБ предоставя публичен достъп до документите на ЕЦБ и да насърчи добрата административна практика за осигуряване на публичен достъп до такива документи.Член 2Бенефициери и приложно поле1. Всеки гражданин на Съюза, както и всяко физическо или юридическо лице с пребиваващ или със седалище в държава-членка, има право на достъп до документите на ЕЦБ при спазване на условията и ограниченията, определени в настоящото решение.2. При спазване на същите условия и ограничения ЕЦБ може да предоставя достъп до документите на ЕЦБ на всяко физическо или юридическо лице, непребиваващо или със седалище извън държава-членка.3. Настоящото решение не засяга правата на публичен достъп до документите на ЕЦБ, които могат да произтичат от международноправни инструменти или актове по прилагането им.Член 3ОпределенияПо смисъла на настоящото решение:a) "документ" и "документ на ЕЦБ" означава всяка информация, която се съдържа на независимо какъв информационен носител (закрепена на хартиен носител или о в електронна форма, звукозапис, видео- или аудиовизуален запис), изготвена или съхранявана от ЕЦБ и отнасящо се до нейните политики, дейности или решения, както и документи, произхождащи от Европейския паричен институт (ЕПИ) и от Комитета на управителите на централните банки на държавите-членки на Европейската икономическа общност (Комитета на управителите);б) "трета страна" означава всяко физическо или юридическо лице, или образувание, външни за ЕЦБ.Член 4Изключения1. ЕЦБ отказва достъп до документ, когато оповестяването му би застрашило защитата на:a) обществения интерес по отношение на:- поверителността на заседанията на органите за вземане на решения на ЕЦБ,- финансовата, паричната или икономическата политика на Общността или на държава-членка,- вътрешните финанси на ЕЦБ или на НЦБ,- защитата на интегритета на еуробанкнотите,- обществената сигурност,- международните финансови, парични или икономически отношения;б) личния живот и неприкосновеността на личността, и по-специално, в съответствие със законодателството на Общността, относно защитата на личните данни;в) поверителността на информацията, която като такава се ползва със защита съгласно законодателството на ЕС.2. ЕЦБ отказва достъп до документ, когато оповестяването му би засегнало защитата на:- търговските интереси на физическо или юридическо лице включително интелектуалната собственост,- съдебно производство или юридическа консултация,- целта на проверки, разследвания и одити,освен при наличието на по-висш обществен интерес от оповестяване.3. Достъп до документ, съдържащ становища за вътрешно ползване като част от обсъжданията и предварителните консултации в рамките на ЕЦБ или с НЦБ, се отказва и след като решението е вече взето, освен при наличието на по-висш обществен интерес от оповестяване.4. Що се отнася до документи на трети страни, ЕЦБ се консултира с третата засегната страна с оглед да се прецени дали изключение по настоящия член е приложимо, освен когато е ясно дали документът трябва или не трябва да бъде оповестяван.5. В случай че в обхвата на някое от изключенията попадат само части от искания документ, се предоставят останалите негови части.6. Посочените в настоящия член изключения се прилагат единствено за срока, през който защитата е обоснована на основание съдържанието на документа. Изключенията могат да се прилагат за максимален срок от 30 години, освен ако изрично не е предвидено друго от Управителния съвет на ЕЦБ. В случай че документите попадащи в обхвата на изключенията се отнасят до личния живот или до търговските интереси, изключенията могат да продължат да се прилагат и след този срок.Член 5Документи в НЦБДокументи, които са в притежание на определена НЦБ и са били изготвени от ЕЦБ, както и документи, произхождащи от ЕПИ или от Комитета на управителите, могат да бъдат оповестявани от съответната НЦБ единствено след предварително консултиране с ЕЦБ относно обхвата на достъпа, освен когато е ясно, че документът трябва или не трябва да бъде оповестяван.Друга възможност е НЦБ да препрати заявлението към ЕЦБ.Член 6Заявления1. До ЕЦБ [5] се отправят заявления за достъп до документ в писмена форма, включително електронна, на един от официалните езици на Съюза и по достатъчно точен начин, позволяващ на ЕЦБ да идентифицира документа. Заявителят не е длъжен да посочва мотивите за заявлението си.2. Ако заявлението не е достатъчно точно, ЕЦБ иска от заявителя да поясни заявлението и му помага да направи това.3. В случай че заявлението се отнася до много голям документ или до много голям брой документи, ЕЦБ може да се съветва неформално със заявителя с оглед намирането на справедливо решение.Член 7Обработване на първоначални заявления1. Заявлението за достъп до документ се разглежда по най-бързия начин. На заявителя се изпраща уведомление за получаването му. В срок до 20 работни дни след получаване на заявлението или при получаване на поясненията, поискани съгласно член 6, параграф 2, директорът на главна дирекция "Секретариат и езикови услуги" на ЕЦБ или предоставя достъп до искания документ и осигурява достъп съобразно член 9, или в писмен отговор посочва причините за пълния или частичен отказ и осведомява заявителя за правото му да отправи потвърдително заявление по реда на параграф 2.2. В случай на пълен или частичен отказ заявителят може в срок до 20 работни дни след получаването на отговора на ЕЦБ да отправи потвърдително заявление с молба до Изпълнителния съвет на ЕЦБ да преразгледа становището на ЕЦБ. Освен това, липсата на отговор в предвиденият срок от 20 работни дни за обработка на първоначалното заявление от страна на ЕЦБ дава право на заявителя да подаде потвърдително заявление.3. В изключителни случаи, например при заявление, отнасящо се до много дълъг документ или до много голям брой документи, или ако е необходимо съгласуване с трета страна, ЕЦБ може да удължи предвидения в параграф 1 срок с 20 работни дни, при положение че заявителят бъде уведомен предварително и че се представи подробна аргументация за това.4. Параграф 1 не се прилага в случай на заявления с прекомерни или неразумни искания, и по-специално, когато те са повтарящи се.Член 8Обработване на потвърдителни заявления1. Потвърдителното заявление се разглежда по най-бързия начин. В срок до 20 работни дни след получаване на такова заявление Изпълнителният съвет или предоставя достъп до искания документ и осигурява достъп съобразно член 9, или в писмен отговор посочва причините за пълния или частичен отказ. В случай на пълен или частичен отказ ЕЦБ осведомява заявителя за начините за обжалване, които той може да използва съгласно членове 230 и 195 от Договора.2. По изключение, например при заявление, отнасящо се до много голям документ или до много голям брой документи, ЕЦБ може да удължи предвидения в параграф 1 срок с 20 работни дни, при положение че заявителят бъде уведомен предварително и са представени подробно причините за това.3. Липсата на отговор от страна на ЕЦБ в предвидения срок се счита за отрицателен отговор и дава право на заявителя да подаде съдебен иск и/или жалба пред Европейския омбудсман по реда на член 230 или съответно член 195 от Договора.Член 9Достъп в резултат на заявление1. Заявителите могат да се запознаят с документите, до които ЕЦБ им е предоставила достъп в помещенията на ЕЦБ или като получат копие, включително електронно копие, когато такова е налице. Разноските по изготвянето и изпращането на копията могат да бъдат за сметка на заявителя. Тази разноски не могат да надвишават реалните разходи по издаване и изпращането на копията. При ползване на място, или когато броят на копията не надхвърля 20 страници размер A4, както и при директен достъп в електронна форма, достъпът е безплатен.2. Ако даден документ вече е бил предоставен от ЕЦБ и е леснодостъпен, ЕЦБ може да изпълни задължението си за предоставяне на достъп до него, като осведоми заявителя как да получи искания документ.3. Документите се предоставят в съществуваща версия и форма (включително в електрона или друга форма), както е поискано от заявителя.Член 10Възпроизвеждане на документи1. Документите, предоставени съгласно настоящото решение, не могат да бъдат възпроизвеждани или ползвани за търговски цели без предварителното изрично разрешение на ЕЦБ. ЕЦБ може да откаже да даде такова разрешение, без да излага мотиви за това.2. Настоящото решение не засяга съществуващи правила в областта на авторското право, които могат да ограничават правото на трета страна да възпроизвежда или ползва предоставените документи.Член 11Заключителни разпоредбиНастоящото решение влиза в сила в деня след публикуването му в Официален вестник на Европейския съюз.Решение ЕЦБ/1998/12 се отменя.Съставено във Франкфурт на Майн на 4 март 2004 година.Председател на ЕЦБJean-Claude Trichet[1] Решение ЕЦБ/2004/2 от 19 февруари 2004 г. за приемане на Процедурния правилник на Европейската централна банка.(ОВ L 80, 18.3.2004 г., стр. 33.)[2] ОВ L 173, 27.6.2001 г., стр. 5.[3] ОВ L 145, 31.5.2001 г., стр. 43.[4] ОВ L 110, 28.4.1999 г., стр. 30.[5] С адрес European Central Bank, Secretariat Division, Kaiserstrasse 29, D-60311 Frankfurt am Main, Факс: + 49 (69) 1344 6170, е-mail: ecb.secretariat@ecb.int--------------------------------------------------